alibayram/wikipedia-40-langs huggingface dataset:
1159



1159 (MCLIX) a fost un an obișnuit al calendarului iulian.

Evenimente 
 12 aprilie: În fruntea unei puternice armate, împăratul bizantin Manuel I Comnen își face intrarea somptuoasă în Antiohia; principele Renaud de Châtillon este nevoit să își ceară iertare basileului și să îl recunoască drept senior.
 12 iulie: Sub conducerea lui Ab al-Mumin, almohazii recuceresc Tunisul de la normanzi.
 1-7 septembrie: Nevoit să părăsească Roma în fața trupelor împăratului Frederic Barbarossa, papa Adrian al IV-lea se stinge din viață; noul papă, sub numele de Alexandru al III-lea, este ales în pofida opoziției împăratului; în cadrul Bisericii romano-catolice, se decide că dreptul de a îl alege pe papă revine cardinalilor.

Nedatate 
mai-iunie: Împăratul bizantin Manuel I Comnen solicită emirului Nur ad-Din eliberarea tuturor creștinilor captivi în închisorile musulmane.
iunie: Aflat în conflict cu contele Raymond al V-lea de Toulouse, regele Henric al II-lea al Angliei ocupă Cahors și Rodez.
iulie: Campania regelui Henric al II-lea al Angliei eșuează în fața orașului Toulouse, odată cu sosirea trupelor trimise de regele Ludovic al VII-lea al Franței în sprijinul contelui Raymond al V-lea.
decembrie: Izbucnește rebeliunea Heiji, în Japonia: revolta familiilor Fujiwara și Minamoto împotriva clanului Taira; după stingerea familiei Fujiwara, cei din Taira continuă să domine curtea imperială.
Arhiepiscopul de Lund, Absalon, reușește să respingă o flotă norvegiană în dreptul actualei Copenhaga, unde construiește fortăreața Hafnia.
 Expediția a regelui Valdemar I al Danemarcei împotriva triburilor venzilor; regiunea Barth din nordul Germaniei este devastată de către danezi.
 Orașul Lübeck dobândește libertăți comunale.
 Thierry de Alsacia creaază porturile Gravelines și Nieuport, în Flandra.

Arte, Știință, Literatură și Filozofie 
 29 iunie: Petru Lombardul devine episcop de Paris.

Înscăunări 
 7 septembrie: Papa Alexandru al III-lea (n. Rolando Bandinelli), (1159-1181) 
 4 octombrie: Victor al IV-lea (n. Ottavio di Montecelio), antipapă (1159-1164)
 Ștefan Nemania, rege al Serbiei (până la 1195)

Nașteri 
 Minamoto no Yoshitsune, general japonez (d. 1189)

Decese 
 30 mai: Vladislav al II-lea (Exilatul), 53 ani, rege al Poloniei (n. 1105)
 1 septembrie: Papa Adrian al IV-lea, 58 ani (n.c. 1100)
 Joscelin al II-lea, conte de Edessa (n. ?)

Vezi și 
 Listă de conducători de stat din 1159

1159
1161



Anul 1161 (MCLXI) a fost un an al calendarului gregorian.

Evenimente 

 7 februarie: Are loc canonizarea regelui Eduard Confesorul al Angliei, care devine sfântul patron al abației Westminster.

 9 mai: Regele Wilhelm "cel Rău" al Siciliei este luat prizonier la Palermo de către baronii normanzi revoltați, care îl ridică pe tron pe fiul său, Roger; acesta din urmă moare la puțină vreme, drept pentru care Wilhelm este restaurat; în paralel, în contextul acestor tulburări, populația musulmană din Palermo este masacrată.

 16 noiembrie: Bătălia navală de la Tangdao: nouă victorie navală a dinastiei Song asupra jurchenilor.

Nedatate 

 Arhiepiscopul de Lund, Eskil, este exilat de către regele Valdemar I al Danemarcei.
 Atabegul de Alep, Nur ad-Din Mahmud, efectuează un pelerinaj la Mecca.
Bătălia de la Caishi, de pe fluviul Yangtze: victorie navală a statului chinez Song asupra jurchenilor din dinastia Jin.
Din inițiativa lui Henric Leul, se încheie pace între negustorii germani din Marea Baltică și locuitorii din insula Gotland; o colonie a negustorilor germani se instalează la Visby, constituind baza Ligii hanseatice.
Ofensivă musulmană în Portugalia, care ajunge până la Almada.
 Regele Magnus Henrikson al Suediei este înfrânt și ucis într-o bătălie din apropiere de Orebro.
 Triburile tătarilor efectuează raiduri asupra altor triburi mongole; hanul mongol Koutoula ia măsuri împotriva lor, dar și a Imperiului jurchenilor, prădând regiunile nordice ale statului Jin; expediția punitivă a jurchenilor, aliați cu tătarii, conduce la masacrarea trupelor hanului Koutoula în zona lacului Buir Nuur.

Arte, Știință, Literatură și Filozofie

Înscăunări 
 Carol al VII-lea Sverkersson, rege al Suediei (1161-1167)

Nașteri 
 23 septembrie: Takauka, împărat al Japoniei (d. 1181)
 Balduin al IV-lea, rege al Ierusalimului (d. 1185)
 Sancho I, conte de Provence (d. 1223)

Decese 

 4 februarie: Inge I, rege al Norvegiei (n. 1135)

 14 iunie: Qinzong, împărat al Chinei din dinastia Song (n. 1084)

 15 decembrie: Hailing, împărat al Chinei din dinastia Jin (n. 1122)

 Magnus Henrikson, rege al Suediei (n. ?)

Vezi și 
 Listă de conducători de stat din 1161

1161
1163



1163 (MCLXIII) a fost un an obișnuit al calendarului gregorian.

Evenimente 
 14 ianuarie: La moartea lui Ladislau al II-lea, tronul Ungariei este disputat între Ștefan al III-lea și unchiul său, Ștefan al IV-lea, sprijinit de către bizantini.
 19 mai: Conciliul de la Tours: albigenzii sunt declarați eretici și condamnați.
 19 iunie: După victoria asupra unchiului său de lângă Szekesfehervar, Ștefan al III-lea rămâne singur pe tronul Ungariei.
 1 iulie: Adunarea de la Woodstock, marcând primele neînțelegeri majore dintre regele Henric al II-lea al Angliei și arhiepiscopul de Canterbury, Thomas Becket, care refuză autorizarea strângerii taxei danegeld de pe pământurile ecleziastice.
30 septembrie: Papa Alexandru al III-lea ajunge și se stabilește la Sens, în Franța.
 1 octombrie: Adunarea de la Westminster, reunită de regele Henric al II-lea al Angliei, care solicită abrogarea tuturor scutirilor ecleziastice și egalitatea tuturor supușilor în fața regelui; puternică opoziție a clerului și a primatului Thomas Becket.
21 decembrie: Puternice inundații în Țările de Jos.

Nedatate 
 august: Vizirul Shawar este îndepărtat din Egipt de către unul dintre locotenenții săi, Dargham, și se refugiază în Siria, pentru a obține sprijin de la Nur ad-Din, căruia îi promite recunoașterea suzeranității asupra Egiptului.
 septembrie: Regele Amalric I al Ierusalimului profită de tulburările din Egipt pentru a-l invada, sub pretextul că tributul de 60.000 de dinari nu a fost plătit la timp; cruciații ajung în delta Nilului, unde asediază Bilbeis, însă ruperea digurilor Nilului conduce la încercuirea asediatorilor, care reușesc totuși să se întoarcă în Palestina.
 octombrie: Nur ad-Din trimite un corp expediționar în Egipt, condus de Shirkuh.
 Ducatele din Silezia, cu centrul la Breslau (Wroclaw), acceptă suzeranitatea Sfântului Imperiu romano-german.
 Împăratul bizantin Manuel I Comnen începe o campanie împotriva Ungariei; totodată, basileul acordă titlul de jupan lui Ștefan Nemanja al Serbiei.
 Împăratul Frederic Barbarossa începe cea de a treia campanie a sa în Italia.
 Legea succesiunii este introdusă în Norvegia, pentru a preîntâmpina noi războaie civile.

Arte, Știință, Literatură și Filozofie 
 24 martie: Papa Alexandru al III-lea pune piatra de temelie a catedralei Notre-Dame de Paris; construcțiile sunt coordonate de către episcopul Maurice de Sully.

Înscăunări 
 14 mai: Abu Yakub Yusuf, conducător al almohazilor (1163-1184).
 Ghiyas ud-Din Muhammad, conducător în Horasan, din dinastia ghurizilor (1162-1203).

Nașteri 
 As-Salih Ismail al-Malik, conducător al Siriei (d. 1181)
Canut al VI-lea, rege al Danemarcei (d. 1202).
 Kulin, ban al Bosniei (d. 1204).
 Ottokar al IV-lea, markgraf de Stiria (d. 1192).

Decese 
 14 ianuarie: Ladislau al II-lea, rege al Ungariei (n. 1131).
 14 mai: Abd al-Mumin, fondator al Imperiului almohad (n. 1094).
 Dahui Zonggao, călugăr budist chinez (n. 1089).

Vezi și 
 Listă de conducători de stat din 1163

1163
1165



1165 (MCLXV) a fost un an obișnuit al calendarului iulian.

Evenimente 
 21 august: Aflați în război direct cu genovezii, pisanii pradă și incendiază Albenga, în Sardinia.
 21 noiembrie: Papa Alexandru al III-lea revine la Roma.
 29 decembrie: Are loc canonizarea lui Carol cel Mare, fondatorul Imperiului carolingian.

Nedatate 
Andronic Comnen evadează din închisoarea unde îl aruncase împăratul bizantin Manuel I Comnen, vărul său.
Aventurierul Geraldo "Fără de Frică", vasal al regelui Portugaliei Afonso I, ocupă prin surprindere orașul Evora de la mauri.
 Cruciații pierd controlul asupra orașului Caesarea Philippi.
 Împăratul Frederic Barbarossa acordă orașului italian Pistoia titulatura de imperio fidelissima.
 Orașul german Leipzig obține privilegii orășenești și comerciale.
 Orașul italian Pavia obține drepturi comunale.
Regele Henric al II-lea al Angliei invadează din nou Țara Galilor, dar este înfrânt în confruntarea de la Crogen și nevoit să se retragă.

Arte, Știință, Literatură și Filozofie 
 Benoît de Sainte-Maure scrie Roman de Troie.
Familia medicului Moses Maimonide se retrage în Palestina; mai târziu, va ajunge la Cairo, la curtea lui Saladin.
 Se difuzează scrisoarea apocrifă a preotului Ioan.
 Se încheie lucrările la pagoda Liuhe, din China dinastiei Song.

Înscăunări 
 24 decembrie: William I "Leul", rege al Scoției (1165-1214).
 Rokujo, împărat al Japoniei.

Nașteri 
 7 august: Ibn Arabi, filosof mistic și poet arab din Siria (d. 1240).
 21 august: Filip al II-lea August, rege al Franței (d. 1223).
Albert de Buxhoevden, militar german (d. 1229).
Blacatz, trubadur francez (d. 1236).
Henric I, duce de Brabant (d. 1235).
 Henric al VI-lea de Hohenstaufen, împărat romano-german (d. 1197).
 Philippe de Plessis, mare maestru al Ordinului templierilor (d. 1199).
 Rambaldo di Vaqueiras, trubadur franco-spaniol (d. 1207)
Ruben al II-lea de Armenia (d. 1170).
Ștefan I Prvovencani, rege al Serbiei (d. 1228).
Yehuda Alharizi, poet din Spania (d. 1225).

Decese 
 11 aprilie: Ștefan al IV-lea, pretendent la tronul Ungariei (n. 1133).
 5 septembrie: Nijo, împărat al Japoniei (n. 1143).
 9 decembrie: Malcolm al IV-lea, rege al Scoției (n. 1141)
 Hibat Allah Abu'l-Barakat al-Baghdaadi, filosof și medic arab (n. 1080)
Sibilla de Anjou, contesă de Flandra (n.c. 1112).

Vezi și 
 Listă de conducători de stat din 1165

Note 

1165
1166



1166 (MCLXVI) a fost un an obișnuit al calendarului iulian.

Evenimente 
 3 martie: Regele Henric al II-lea al Angliei părăsește Anglia, pentru a debarca în posesiunile sale din Franța.
 12 iunie: Ca urmare a actului de trădare al lui Raoul al II-lea de Fougeres, regele Henric al II-lea al Angliei distruge din temelii castelul Fougeres.
 12 iunie: Ducele Conan al IV-lea de Bretagne este constrâns să abdice în favoarea fiicei sale, Constance; ca urmare a logodnei acesteia cu Geoffroi, fiul lui Henric al II-lea, regele Angliei controlează direct Bretagne.
 11 iulie: Intervenție a regelui Ludovic al VII-lea al Franței în Burgundia, ca urmare a apelului episcopului de Mâcon împotriva contelui Guillaume de Chalons.
 18 octombrie: Ducele Henric de Sandomierz cade în luptă în timpul unei cruciade împotriva prusienilor din zona Balticii.

Nedatate 
ianuarie-februarie: Sinodul episcopal de la Oxford, în prezența regelui Henric al II-lea al Angliei: biserica Angliei îi condamnă pe cathari.
 februarie: Asizele de la Clarendon intră în vigoare: reformă legislativă în Anglia.
 noiembrie: Împăratul Frederic Barbarossa începe o nouă campanie în Italia.
Novgorod devine arhiepiscopie sufragană; arhiepiscopul Ilie publică un set de instrucțiuni asupra ritului și disciplinei liturgice.
 Regele irlandez din Leinster, Dermot MacMurrough este alungat, însă obține sprijinul regelui Henric al II-lea al Angliei; acesta din urmă trimite o armată de normanzi, sub comanda lui Richard Strongbow, conte de Pembroke, care debarcă în Irlanda și ocupă Waterford și Dublin.
 Ștefan Nemania ia titlul de mare prinț, fapt ce marchează emanciparea Serbiei față de Imperiul bizantin.

Arte, Știință, Literatură și Filozofie

Înscăunări 
 7 mai: Wilhelm al II-lea "cel Bun", rege al Siciliei (1166-1189).
 12 iunie: Constance, ducesă de Bretagne.
Marcu al III-lea, patriarh de Alexandria.
Ruaidri O'Connor, "rege suprem" al Irlandei.
 Ștefan Nemania, mare prinț al Serbiei (1166-1196).

Nașteri 
 29 iunie: Henric al II-lea, conte de Champagne (d. 1197).
 27 decembrie: Ioan I "Fără de Țară", rege al Angliei (d. 1216).
 Eudes al III-lea, duce de Burgundia (d. 1218).

Decese 
 1 ianuarie: Bulgaro, jurist italian (n. 1085).
 29 aprilie: Ioan al V-lea, patriarh de Alexandria ()n. ?
 7 mai: Wilhelm I "cel Rău", rege al Siciliei (n. 1131).
 18 octombrie: Henric, duce de Sandomierz (n. ?)
Abd al-Kadir al-Gilani, mistic persan (n. 1078).
Al Idrisi, călător musulman (n. ?)
Khwaja Ahmad Yasavi, poet mistic turc (n. 1106).
 Ramon Berengar al II-lea, conte de Provence (n. 1140).
 Sfânta Rozalia, patron al orașului Palermo (n. 1130).

Vezi și 
 Listă de conducători de stat din 1166

1166
1168



1168 (MCLXVIII) a fost un an bisect al calendarului iulian.

Evenimente 
 1 mai: Liga Lombardă întemeiază orașul Alessandria în Piemont, denumit astfel în onoarea papei Alexandru al III-lea, care preia conducerea ligii.
 19 mai: Regele Valdemar I al Danemarcei cucerește de la triburile venzilor Arkona, în insula Rugen, cea mai puternică fortăreață păgână din Europa de nord; venzii acceptă să se supună regelui Danemarcei, căruia îi plătesc tribut.
20 octombrie: Fără a mai aștepta ajutoarele bizantine, regele Amalric I al Ierusalimului părăsește Ascalonul, pentru a întreprinde o nouă expediție asupra Egiptului.
 4 noiembrie: Cruciații cuceresc Bilbeis, în Egipt; populația este masacrată.
 13 noiembrie: De teama ca orașul Cairo să nu fie capturat de către cruciați, vizirul fatimid Shawar incendiază Fustat (partea veche a actualului oraș), care arde vreme de 54 de zile.

Nedatate 
septembrie: Se încheie un tratat între cruciații din Ierusalim și împăratul Manuel I Comnen al Bizanțului, care prevede împărțirea Egiptului și suzeranitatea bizantină asupra statelor latine din Levant; principalul negociator al tratatului este cronicarul Guillaume de Tyr.
Ca urmare a victoriilor asupra regelui Ungariei, împăratul Manuel I Comnen readuce Dalmația, Croația și întregul nord-vest al Peninsulei Balcanice sub controlul direct al Imperiului bizantin; Ungaria și Serbia se supun basileului.
Râul Sarthe din Franța seacă în totalitate, ca urmare a unei îndelungate perioade de secetă.
 Revoltă antifranceză la Palermo, în Sicilia; francezii sunt masacrați, iar cancelarul Etienne de Perche părăsește insula; conducătorii mișcării sunt Matteo d'Ajello (care devine cancelar al regatului Siciliei) și Gautier (care este înscăunat ca arhiepiscop de Palermo), partizani ai Bizanțului.
 Trupele comunei din Roma cuceresc și distrug orașul vecin Albano.

Arte, științe, literatură și filozofie 
 Scriitorul Etienne de Fougeres, autor al Livre des Manieres, este ales arhiepiscop de Rouen.
 Se încheie lucrările la catedrala din Sens.

Înscăunări 
 17 ianuarie: Filip de Alsacia, conte de Flandra (1168-1191).
 30 martie: Takakura, împărat al Japoniei (1168-1181).
 24 octombrie: Guy de Nevers, conte de Nevers, Auxerre și Tonnerre (1168-1175).

Nașteri 
 Hugue de Lusignan, cruciat (d. 1219).
 Prithviraj, conducător indian (d. 1192).

Decese 
 17 ianuarie: Thierry, conte de Flandra (n. 1099).
 20 septembrie: Pascal al III-lea, antipapă (n. ?)
 24 octombrie: Guillaume al IV-lea, conte de Nevers (n. ?)

Vezi și 
 Listă de conducători de stat din 1168

1168
1178



1178 (MCLXXVIII) a fost un an obișnuit al calendarului iulian.

Evenimente 
 12 martie: Papa Alexandru al III-lea revine la Roma după 16 ani de conflict cu împăratul Frederic Barbarossa.
 17 iulie: Pirații sarazini din insulele Baleare efectuează un raid asupra mănăstirii benedictine Sf. Honoratus din insulele Lerins și asupra orașului Toulon, în Provence.
 30 iulie: Împăratul Frederic Barbarossa se încoronează la Arles, ca rege al Burgundiei.
 29 august: Antipapa Clement al III-lea abdică în favoarea lui Alexandru al III-lea.

Nedatate 
Conducătorul Muhammad ibn Sam din dinastia ghurizilor este înfrânt în provincia indiană Gujarat de către trupele statului Chalukya (în apropiere de muntele Abu).
La Milano, se întemeiază ordinul monastic al Umiliati.
Misiune pontificală în Languedoc, condusă de abatele de Clairvaux, Henri de Marcy.
 Orașul francez La Rochelle primește o chartă comunală.
 Regele George al III-lea al Georgiei înfrânge o revoltă a nobililor din regat și o proclamă pe fiica sa Tamara în poziția de coregent.
 Trupele portugheze cuceresc orașul Beja de la almohazi.

Arte, științe, literatură și filozofie 
 Gervasius de Canterbury lucrează la cronica sa.
 Turnul din Pisa începe să se încline, în vreme ce se efectuau lucrări la cel de al treilea nivel al său.

Nașteri 
 27 mai: Toma I, conte de Savoia (d. 1233).
 22 decembrie: Antoku, împărat al Japoniei (n. 1185).
 Armand de Perigord, mare maestru al Ordinului templierilor (d.c. 1247)
Gauthier de Coincy, poet și călugăr benedictin francez (d. 1236)
 Snorri Sturluson, istoric și om politic islandez (d. 1241).

Decese 
 12 aprilie: Sebastiano Ziani, doge al Veneției (n. ?)

Vezi și 
 Listă de conducători de stat din 1178

1178
1183



1183 (MCLXXXIII) a fost un an obișnuit al calendarului iulian.

Evenimente. 
 5 februarie: Monreale, în Sicilia, este ridicat la rangul de arhiepiscopie de către papa Lucius al III-lea.
2 iunie: Bătălia de la Kurikara. Victoria clanului Minamoto asupra celor din familia Taira, în cadrul asediului asupra Hiuchi.
 18 iunie: Sultanul Saladin al Egiptului intră în Alep și ocupă Djezireh; Siria este unificată și se adaugă stăpânirilor dinastiei ayyubizilor.
25 iunie: Taira no Munemori și clanul Taira îl iau pe împăratul Antoku și tezaurul și fug în vestul Japoniei, fiind urmăriți de membrii clanului Minamoto; ca urmare a "Războiului Genpei", împăratul Antoku fusese silit să abdice, iar tronul fusese ocupat de fratele său în vârstă de 3 ani, Go-Toba.
 25 iunie: Tratatul de pace de la Konstanz, semnat între împăratul Frederic Barbarossa și Liga lombardă.
 28 august: Capitala Japoniei, Kyoto, este ocupată de clanul Minamoto.
17 noiembrie: În cadrul "Războiului Genpei", Minamoto no Yukiie este înfrânt de către clanul Taira la Mizushima.
 20 noiembrie: Începe asediul fortăreței cruciate Kerak de către sultanul ayyubid Saladin, în care regentul Guy de Lusignan refuză să angajeze lupta; regele Balduin al IV-lea al Ierusalimului intervine alături de Renaud de Chatillon și îi îndepărtează pe atacatori.

Nedatate 
ianuarie-mai: Fratele sultanului Saladin, al-Adel, care guverna Egiptul, lansează o flotă împotriva soldaților cruciatului Renaud de Chatillon, care continuau să prade așezările musulmane din provincia Hedjaz de la Marea Roșie, și îi capturează, după care îi trimite la Mecca, unde sunt decapitați în public.
octombrie: Împăratul bizantin Alexios al II-lea Comnen este strangulat de către unchiul și tutorele său, Andronic Comnen, care se căsătorește cu văduva Agnes de Franța și se proclamă împărat, ca Andronic I.
 Puternică secetă în Franța.

Arte, științe, literatură și filozofie 
 Cronicarul Guillaume de Tyr este excomunicat de către noul patriarh latin de Ierusalim, Heraclius.
Este edificat templul Sulamani din Myanmar (Birmania).
 Joseph de Exeter scrie o primă referință la jocul de cricket.

Înscăunări 
 11 iulie: Ludovic I de Wittelsbach, duce de Bavaria (1183-1194).
 20 august: Go-Toba, împărat al Japoniei (1183-1198).
 octombrie: Andronic I Comnen, împărat al Bizanțului.

Nașteri 
 Malatesta I Malatesta, condottier italian (d. ?)

Decese 
 11 iunie: Prințul Henric "cel Tânăr", fiul regelui Henric al II-lea al Angliei (n. 1155).
 11 iulie: Otto de Wittelsbach, duce de Bavaria (n. 1117).
 23 august: Christian, arhiepiscop de Mainz, diplomat german (n. ?)
iulie: Maria Comnena Porfirogeneta, fiica împăratului bizantin Manuel I Comnen și regentă (n. 1149)
 octombrie: Alexios al II-lea Comnen, împărat bizantin (n. 1167)
Chretien de Troyes, poet francez (n.c. 1130)
 Renier de Montferrat, soțul regentei Maria Comnena (n. 1162)
 Robert Wace, poet francez (n. 1115).

Vezi și 
 Listă de conducători de stat din 1183

1183
1195



1195 (MCXCV) a fost un an obișnuit al calendarului iulian.

Evenimente 
 2 aprilie: În cadrul unei reuniuni la Bari, Filip de Suabia primește de la fratele său, împăratul Henric al VI-lea, Toscana și teritoriile deținute cândva de Matilda de Toscana.
 8 aprilie: Împăratul bizantin Isaac al II-lea Angelos este orbit și detronat de propriul său frate, care devine împărat ca Alexios al III-lea Angelos.
1 iunie: Bătălia de la Shamkor. Trupele gruzine înfrâng pe ildenizizii din Azerbaidjan.
19 iulie: Bătălia de la Alarcos. Conducătorul almohad Abu Yusuf Yakub al-Mansur obține o mare victorie asupra regelui Alfonso al VIII-lea al Castiliei.
 13 septembrie: Bătălia de la Mozgawa. Opune armata Micii Polonii, formate din susținătorii tânărului duce Lech "cel Alb" și din trupele ruse trimise în ajutor de către cneazul Roman al Haliciului, și cea din Polonia Mare (Wielkopolska), a ducelui Mieszko al III-lea "cel Bătrân" și a aliaților săi din Silezia.

Nedatate 
 aprilie: Odată devenit și rege al Siciliei, împăratul Henric al VI-lea pretinde recuperarea de la Imperiul bizantin a teritoriilor cucerite cândva de către regele Wilhelm al II-lea al Siciliei în Balcani; împăratul bizantin Alexios al III-lea Angelos acceptă să îi ofere tribut, în schimbul renunțării la aceste pretenții teritoriale.
 iulie: Orașele italiene Crema, Milano și Brescia, declarate dușmane ale Imperiului romano-german, reînnoiesc Liga lombardă.
 Invazie de lăcuste consemnată în Ungaria și Austria.
 Novgorodul încheie un tratat cu orașele germane de la Marea Baltică.

Arte, științe, literatură și filozofie 
 Gioacchimo da Fiore scrie "Comentarii asupra Apocalipsei".
Pentru concepțiile sale asupra primatului rațiunii asupra religiei, filosoful arab Averroes este trimis în exil de către Yakub al-Mansur; refugiat la Fez, filosoful este închis.

Înscăunări 
 8 aprilie: Alexios al III-lea Angelos, împărat al Bizanțului (1195-1203)

Nașteri 
 15 august: Antonio din Padova, predicator franciscan (d. 1231).
 Hugues I, rege al Ciprului (d. 1218)
Geoffroi al II-lea de Villehardouin, principe cruciat de Ahaia (d. 1245)
 Ramon Berenguer al IV-lea, conte de Provence (d. 1245).

Decese 
 6 august: Henric Leul, duce de Saxonia și de Bavaria (n. 1129).
 17 decembrie: Balduin al V-lea, conte de Hainaut (n. 1150)
Bernard de Ventadour, trubadur francez (n. ?)
 Gualdim Pais, mare maestru al Ordinului templierilor din Portugalia (n. 1118).
 Guillem de Bergueda, trubadur spaniol (n. 1130).

Vezi și 
 Listă de conducători de stat din 1195

1195
1199


1199 (MCXCIX) a fost un an obișnuit al calendarului iulian.

Evenimente 
 13 ianuarie: Întrevedere între regii Filip August al Franței și Richard Inimă de Leu al Angliei; se încheie un armistițiu pe 5 ani.
 19 februarie: Papa Inocențiu al III-lea aprobă printr-o bulă Ordinul teutonic.
 27 mai: După moartea regelui Richard Inimă de Leu ca urmare a unei răni provocate în timp ce asedia Châlus (în provincia Limousin), tronul Angliei este ocupat de fratele său, Ioan Fără de Țară, în pofida drepturilor nepotului său, Arthur I, ducele de Bretagne; în ciuda sprijinului din partea regelui Filip August al Franței, Arthur este făcut prizonier la Rouen.
 1 iulie: Are loc căsătoria dintre contele Theobald al III-lea de Champagne și Blanca de Navarra, fiica regelui Sancho al VI-lea al Navarrei.
 1 iulie: Eleanor de Aquitania acordă privilegii comercianților cu vin din Bordeaux.
 5 octombrie: Papa Inocențiu al III-lea lansează un apel pentru o cruciadă împotriva triburilor păgâne ale livilor din zona Balticii, acordând aceleași privilegii și indulgențe ca pentru participarea la cruciada în Țara Sfântă; Albert de Buxhoevden devine episcop de Livonia.
 Cnezatele Volînia și Halici sunt reunite sub conducerea lui Roman Mstislavici.
În cadrul luptelor dintre triburile mongole, Temugin (Genghis Han) sprijină un dușman al lui Toghril.
Papa Inocențiu al III-lea impune mai multe taxe pentru finanțarea cruciadei; măsura întâmpină opoziția clerului.
 Prima mențiune documentară a provinciei Maramureș (la nord de Transilvania), ca loc al casei regale a Ungariei.

Arte, științe, literatură și filozofie 
 Începe construirea Qutb Minâr, primul minaret de pe teritoriul Indiei (la Delhi).

Înscăunări 
 6 ianuarie: Leon al II-lea "Magnificul", rege al Armeniei (1199-1216).
 22 ianuarie: Muhammad an-Nasir, calif almohad (1199-1212).
 9 februarie: Minamoto no Yoriie, shogun al Japoniei.
 27 mai: Ioan Fără de Țară, rege al Angliei (1199-1216)

Nașteri 
 Guttorm Sigurdsson, rege al Norvegiei (d. 1204)
 Jeanne, contesă de Flandra (d. 1244)
 Tommaso al II-lea, conte de Savoia (d. 1259)

Decese 
 22 ianuarie: Yaqub al-Mansur, calif almohad (n. 1160)
 9 februarie: Minamoto no Yoritomo, shogun japonez (n. 1147), într-un accident
 13 februarie: Ștefan Nemanja, rege al Serbiei (n. 1117)
 6 aprilie: Richard Inimă de Leu, rege al Angliei (n. 1157)
 Raymond al IV-lea, conte de Toulouse

Vezi și 
 Listă de conducători de stat din 1199

1199
1200

1200 (MCC) a fost un an al calendarului iulian.

Evenimente 
 15 ianuarie: Papa Inocențiu al III-lea lansează interdictul asupra regatului Franței; regele Filip II August se supune și o recunoaște drept soție pe Ingeborg de Danemarca.
 22 mai: Tratatul de la Goulet: regele Ioan Fără de Țară al Angliei cedează lui Filip August comitatul de Evreux și recunoaște suzeranitatea regelui Franței asupra posesiunilor dinastiei Plantagenet de pe continent.

Nedatate 
 Crearea episcopiei de Riazan, în Rusia.
Distrugerea dinastiei budiste de Pala, în Bengal, de către musulmani.
Înființarea Imperiului Kanem-Bornu în Africa de nord.
 Întemeierea târgului din Bruges.
 Sultanul Al-Adel al Egiptului începe cucerirea Mesopotamiei.
 Prima mențiune documentară a comitat-ului Caraș.
 Regatul ethiopian de Aksoum își mută capitala de la Roha la Lasta, care primește numele regelui Lalibela.
 Triburile irochezilor invadează dinspre nord actualul stat Ohio.

Arte, științe, literatură și filosofie 
 Universitatea din Paris primește charta de înființare din partea regelui Filip August.

Înscăunări 
5 februarie: Al-Adel (Safadin), sultan al Egiptului.
Ala ad-Din Muhammad, șah al Horezmului (1200-1220).

Nașteri 
 28 octombrie: Ludovic al IV-lea de Turingia (d. 1227)
Al-Abhari, filosof și matematician persan (d. 1265)
Albertus Magnus, teolog și filozof dominican (d. 1280)
 Guillaume de Lorris, poet francez (d. 1238)
 Matei de Paris, călugăr benedictin și cronicar englez (d. 1259)
 Rolandino din Padova, jurist și cronicar italian (d. 1276)
 Ulrich von Liechtenstein, poet german (d. 1278)

Decese 
 13 ianuarie: Otto I de Burgundia (n. 1171).
 23 aprilie: Zhu Xi, filosof confucianist chinez (n. 1130)
Joscelin al III-lea, conte de Edessa (n. ?)

Vezi și 
 Listă de conducători de stat din 1200

1200
1201


1201 (MCCI) a fost un an obișnuit al calendarului iulian.

Evenimente 

 8 iunie: Provincia Romagna trece sub stăpânire pontificală.
 5 iulie: Violent cutremur de pământ în Egipt și Siria.
Bătălia de la Toernsberg. Sverri rămâne rege unic al Norvegiei.
 Împăratul Alexios al III-lea Angelos al Bizanțului acordă noi avantaje comerciale genovezilor.

Nedatate 
 În cadrul disputei pentru tronul Imperiului romano-german, papa Inocențiu al III-lea acordă sprijin lui Otto al IV-lea de Braunschweig împotriva lui Filip de Suabia.
 În urma morții contelui Theobald al III-lea de Champagne, conducător al Cruciadei a patra devine marchizul Bonifaciu de Montferrat.
Menționarea orașului Riga într-o chartă emisă de Albert de Buxhoevden, numit episcop al Livoniei.
 Regele Canut al VI-lea al Danemarcei cucerește Mecklenburg, Livonia și Holstein.

Înscăunări 
 30 mai: Theobald al IV-lea, conte de Champagne.

Nașteri 
 16 februarie: Nasir ad-Din at-Tusi, astronom și matematician persan (d. 1274)
 9 octombrie: Robert de Sorbon, teolog francez (d. 1274)
 10 octombrie: Richard de Furnival, poet și om de știință francez (d. 1260)
Danilo, primul cneaz de Halici-Volynia (d. 1264)
Ioan I, rege al Suediei (d. 1222)
Robert I de Courtenay, viitor împărat al Imperiului latin de Constantinopol (d. 1228)

Decese 
 24 mai: Theobald al III-lea, conte de Champagne (n. 1179)
 7 decembrie: Boleslav cel Lung, duce de Silezia (n. ?)

 Bohemund al III-lea, principe de Antiohia (n. 1144)
 Henric I de Wurttemberg (n. ?)
 Roger de Hoveden, cronicar (n. ?)

Vezi și 
 Listă de conducători de stat din 1201

1201
1202


1202 (MCCII) a fost un an obișnuit al calendarului iulian.

Evenimente 
 20 mai: Cutremur de pământ în Siria.
 1 octombrie: Începe Cruciada a patra, prin semnarea unui acord la Veneția; dogele Enrico Dandolo oferă flota venețiană pentru participanții la cruciadă.
 11 noiembrie: Începe asedierea Zarei de către participanții la Cruciada a patra.
 23 noiembrie: Cruciații cuceresc Zara, care revine Veneției. Ca urmare a atacării unui teritoriu creștin, papa Inocențiu al III-lea condamnă acțiunea și îi excomunică pe cruciați.
Al-Kamel, viceregele ayyubit al Egiptului încheie un acord comercial cu Veneția.
 Alexios (viitorul Alexios al IV-lea Anghelos), pretendent la tronul Bizanțului, solicită sprijinul cruciaților.
 Cneazul Vukan al Serbiei recunoaște supremația Romei.
 Conducătorul mongolilor Genghis Han zdrobește tribul tătarilor.
Fondarea, la Roma, a Ordinului gladiferilor, din inițiativa lui Meinhard, călugăr cistercian.
 Prima emitere a groșilor de argint, la Veneția.

Arte, științe, literatură și filozofie 
 Începe construirea mănăstirii Nașterii Fecioarei, la Vladimir, în Rusia.
 Leonardo Fibonacci publică Liber Abaci

Înscăunări 
 8 martie: Haakon al III-lea (Håkon Sverreson), rege al Norvegiei (1202-1204)
 12 noiembrie: Valdemar al II-lea (cel Victorios), rege al Danemarcei (1202-1241)

Nașteri 
 Margareta a II-a de Flandra, contesă de Flandra (1244-1278) și contesă de Hainaut (1244-1253 și 1257-1280), (d. 1280)
Qin Jushao, matematician chinez (d. 1261)

Decese 
 8 martie: Sverre Sigurdsson, rege al Norvegiei (n. ?)
 13 martie: Mieszko al III-lea, duce al Poloniei (n. 1121)
 30 martie: Gioacchino da Fiore, mistic italian (n. 1130)
 12 noiembrie: Canut al VI-lea, rege al Danemarcei (n. 1163)

 Alain de Lille, teolog și poet francez (n. 1128)
 Conrad de Urslingen, duce de Spoleto (1183 - 1190 și 1195 - 1198), (n. ?)
Guillaume cu Mâinile Albe (n. Guillaume de Blois), cardinal francez (n. 1135)

Vezi și 
 Listă de conducători de stat din 1202

1202
1203


1203 (MCCIII) a fost un an obișnuit al calendarului iulian.

Evenimente 
 8 aprilie: Întrunirea de la Bilino Polje: banul Kulin al Bosniei acceptă credința catolică și condamnă erezia bogomilică; statul bosniac recunoaște supremația Romei.
 23 iunie: Flota cruciaților pătrunde în Bosfor.
 17 iulie: Asediul Constantinopolului. Participanții la Cruciada a patra ocupă Constantinopolul; împăratul Alexios al III-lea Angelos părăsește capitala bizantină.
 1 august: Alexios al IV-lea Anghelos este încoronat ca împărat al Bizanțului de către conducătorii cruciați.

Nedatate 
noiembrie: Almohazii încep cucerirea insulelor Baleare, prin ocuparea insulei Majorca.
Bătălia de la Basiani. Georgienii înfrâng o coaliție a musulmanilor.
Campanie victorioasă a lui Roman cel Mare, cneazul de Vladimir, împotriva cumanilor.
Cumanii pradă Kievul.
Participanții la Cruciada a patra cuceresc Corfu.
 Regele Sancho I al Portugaliei cucerește Elvas și Alentejo de la almohazi.

Nașteri 
 Alexios al IV-lea Anghelos, împărat al Bizanțului (d. 1204)

Arte, științe, literatură și filozofie 
 Este construit templul de la Nataraja, în India.

Nașteri 
 Zakariya Al-Qazwini, istoric și geografic persan (d. 1283)
 Henric I, principe de Castilia (d. 1217)
 Mindaugas, conducător al Lituaniei (d. 1263)
 Petru al II-lea, conte de Savoia (d. 1268)

Decese 
 3 aprilie: Arthur I, duce de Bretania (n. 1187)
 Pierre de Blois, poet și diplomat francez (n. 1135)

Vezi și 
 Listă de conducători de stat din 1203

1203
1205


1205 (MCCV) a fost un an obișnuit al calendarului iulian.

Evenimente 
 19 martie: Bătălia de la Adramyttion: conduși de Henric de Hainaut, latinii zdrobesc trupele bizantine conduse de Constantin Laskaris, fratele lui Teodor Lascaris, și de Theodor Mangaphas.
 14 aprilie: Bătălia de la Adrianopol: bulgarii, conduși de Ioniță Caloian, zdrobesc forțele latine; împăratul Balduin I este luat prizonier.
 19 iunie: Cneazul Roman de Halici-Volynia este ucis de poloni, pe când traversa Vistula; Polonia și Ungaria intervin în cnezat.

Nedatate 
ianuarie: Revoltă a grecilor din Tracia împotriva cruciaților; ei fac apel la regele Caloian al Bulgariei.
Genghis Han începe cucerirea regatului tanguților.
Incursiune a chinezilor în Vietnam.
Incursiune a regelui Alfons al VIII-lea al Castiliei în Guyenne.
În fața amenințării bulgare, împăratul Balduin I cheamă în ajutor trupele latine de dincolo de Bosfor; Asia Mică este evacuată de latini, care mai păstrează doar portul Pegai.
Mihail I Comnenul Dukas fondează despotatul Epirului.
Orașul Ragusa (Dubrovnik) recunoaște suzeranitatea Veneției.
Othon de la Roche întemeiază ducatul de Atena.
 Regele Filip al II-lea August al Franței ocupă comitatul de Anjou, ca și Touraine, Maine și Poitou.
 Sunt constituite Regatul de Salonic și principatul de Ahaia.
 Șahul Horezmului înfrânge pe conducătorul ghurid Muhammad Ghori.
Teodor Lascaris este proclamat împărat la Niceea; întemeierea Imperiului bizantin de la Niceea.
Veneția achiziționează Corfu.

Arte, științe, literatură și filozofie 
 Deschiderea de fabrici de mătase la Veneția și, de acolo, în restul Italiei de nord.
Este întemeiată Universitatea din Paris.

Înscăunări 
 1 aprilie: Hugh I, rege al Ciprului (1205-1218)
 7 mai: Andrei al II-lea, rege al Ungariei (1205-1235)

Nedatate 
 aprilie: Henric de Hainaut, regent al Imperiului latin de Constantinopol (1206-1216)
 Kılıç Arslan al III-lea, sultan selgiucid.

Nașteri 
 Adrian al V-lea, papă (d. 1276)
Alfons al II-lea, conte de Provence (d. ?)
Batu Han, comandant mongol (d. 1255)
 Venceslau I, rege al Boemiei (1230-1253), (d. 1253)

Decese 
 1 aprilie: Amalric al II-lea de Lusignan, 59 ani, rege al Ierusalimului (n. 1145)
 7 mai: Ladislau al III-lea, rege al Ungariei (n. ?)
 19 iunie: Roman Mstislavici, 53 ani, cneaz de Halici-Volynia (n. 1151)
 4 iulie: Otto al II-lea de Brandenburg, 57 ani (n. 1147)

Nedatate 
mai: Enrico Dandolo, doge al Veneției, 98 ani (n. 1107)
 Alexios al V-lea Ducas Murtzuphlos, 64 ani, împărat bizantin (n. 1140)
 Balduin I, împărat al Imperiului latin de Constantinopol, 32 ani (n. 1172)

Vezi și 
 Listă de conducători de stat din 1205

1205
1206


1206 (MCCVI) a fost un an obișnuit al calendarului iulian.

Evenimente 

 24 iulie: Qutb ud-Din Aibak creează o dinastie mamelucă în India; întemeierea Sultanatului de Delhi.
 27 iulie: Bătălia de la Wassenberg, la vest de Köln: trupele lui Filip de Suabia înfrâng pe cele ale lui Otto al IV-lea, care se refugiază în Anglia.

Nedatate 
mai: Regele Filip al II-lea August al Franței pune stăpânire pe comitatul de Nantes; regele Ioan Fără de Țară al Angliei mai deținea pe continent doar Aquitania și Poitou.
Califul almohad An Nasr restabilește ordinea în Maghrebul oriental ocupat de almoravidul Yahia Ben Ganiya.
Cneazul Vseovold de Vladimir își plasează fiul, Constantin, la conducerea cnezatului de Novgorod.
Guillaume de Champlitte ocupă aproape în întregime principatul Moreei.
Încoronat la Niceea, Theodor I Laskaris conduce "rezistența bizantină" împotriva cuceritorilor Constantinopolului.
Menționare a sașilor în Transilvania, stabiliți acolo de regele Ungariei pentru a proteja frontiera regatului și a pune în valoare regiunea; proveniți din zonele Renaniei, Luxemburgului, Flandrei și Saxoniei Inferioare, aceștia se instalează în jurul actualelor orașe Brașov, Sibiu, Bistrița.
 Ordinul gladiferilor cucerește teritoriul locuit de livonieni, în zona baltică.
Prima colonizare a zonei Bistriței de către sași, prin întemeierea localității Nösen, regiunea din jur fiind denumită Nösnerland.
Prima mențiune a orașului Dresda, în Germania.
 Regele Valdemar al II-lea al Danemarcei efectuează un raid asupra insulei Saaremaa, din largul Estoniei, forțându-i pe locuitori să se supună.
 Veneția ocupă Ragusa (Dubrovnik), Dyrrachium, insulele din Marea Ionică, majoritatea insulelor din Marea Egee, Negroponte (Eubea).

Arte, Știință, Literatură și Filosofie 
 Desfășurarea unui concurs al truverilor în castelul Wartburg.

Înscăunări 
 20 august: Henric I, împărat latin de Constantinopol.
Temüjin, proclamat ca Genghis Han al mongolilor.
 Theodor I Laskaris, împărat bizantin de la Niceea.

Nașteri 
 7 aprilie: Otto al II-lea, duce de Bavaria (d. 1253)
29 noiembrie: Bela al IV-lea, rege al Ungariei (d. 1270)
Albertus Magnus, teolog german (d. 1280)
 Guyuk, han al mongolilor (d. 1248)

Decese 
 15 martie: Muhammad Ghori, sultan de Ghasni (n. ?)
 7 aprilie: Frederic I, 35 ani, duce de Lorena (n. 1143)
Jamuqa, comandant militar mongol (n. ?)
Leone Vetrano, amiral italian (n. 1165)
 Muhammad de Ghor, sultan persan (n. 1162)
 Yang Wanli, poet chinez (n. 1127)

Vezi și 
 Listă de conducători de stat din 1206

1206
1207


1207 (MCCVII) a fost un an obișnuit al calendarului iulian.

Evenimente 

 2 mai: Contele Raymond al VI-lea de Toulouse este excomunicat, ca urmare a presupuselor sale simpatii cathare.
 28 august: Este întemeiat orașul Liverpool, în Anglia.
 20 octombrie: Tratatul de la Guadalajara: Castilia, Aragonul și Regatul Navarei își delimitează frontierele.

Nedatate 
 noiembrie: Leeds primește prima sa chartă orășenească.
 Dispută între regele Ioan Fără de Țară al Angliei și Sfântul Scaun în chestiunea alegerii arhiepiscopului de Canterbury.
Germanii obțin privilegii comerciale la Novgorod; prințul de Poloțk le recunoaște drepturile în Vitebsk și Smolensk.
Împăratul Filip de Suabia acordă Livonia episcopului Albert de Buxhövden ca fief.
Începutul relațiilor comerciale ale Veneției cu sultanul din Damasc.
O bulă a papei Inocențiu al III-lea trece Polonia sub protecția Sfântului Scaun.
Marele cneaz de Vladimir ocupă Riazanul.
 Reconciliat cu Filip de Suabia, papa Inocențiu al III-lea îl declară pe acesta ca împărat, în defavoarea lui Otto al IV-lea.
Reînnoirea tratatului comercial dintre Republica Pisa și Egipt.
Sultanatul selgiucid de Rum ocupă Antalya de la venețieni și Alanya de la armeni.
 Supunerea Livoniei de către cavalerii gladiferi; episcopul de Riga intră în conflict cu gladiferii.

Arte, Știință, Literatură și Filosofie 
 Cronicarul Nicetas Choniates se stabilește la Niceea.
Geoffroi de Villehardouin scrie La conquête de Constantinople.

Înscăunări 
 17 iunie: Stephen Langton, consacrat ca arhiepiscop de Canterbury de către papa Inocențiu al III-lea.
Începe domnia lui Borilă pe tronul țaratului bulgaro-român de la sud de Dunăre(1207-1218)

Nașteri 
 7 iulie: Sfânta Elisabeta de Ungaria (d. 1231)
 8 septembrie: Sancho al II-lea, rege al Portugaliei (d. 1248)
 30 septembrie: Jalal al-Din Muhammad Rumi, poet persan (d. 1273)
 1 octombrie: Henric al III-lea, rege al Angliei (d. 1272)
 Henric al II-lea, duce de Brabant (d. 1248)

Decese 
 4 ianuarie: Simon II, duce de Lorena (n. 1140)
17 iunie: Daoji, călugăr budist chinez (n. 1130)
 4 septembrie: Bonifaciu, 57 ani, marchiz de Montferrat, cruciat (n. 1150)

Nedatate 
 David Soslan, rege consort al Georgiei (n. ?)
Han Tuozhou, om de stat chinez (n. 1152)
Ioniță Caloian, 39 ani, țar al Bulgariei (n. 1168)
 Xin Qiji, general și poet chinez (n. 1140)

Vezi și 
 Listă de conducători de stat din 1207

1207
1208


1208 (MCCVIII) a fost un an bisect  al calendarului iulian.

Evenimente 

 31 ianuarie: Bătălia de la Lena (Kungslena): regele Eric al X-lea al Suediei respinge o invazie daneză, venită în sprijinul competitorului la tron Sverker al II-lea.
 10 martie: Printr-o bulă, papa Inocențiu al III-lea face apel la cruciada împotriva albigensilor.
 24 martie: Papa Inocențiu al III-lea pune Anglia sub interdict.
 3 iunie: Orașul Liège primește o chartă din partea împăratului Filip de Suabia.
 21 iunie: Regele romano-german Filip de Suabia este asasinat în Bamberg.
 30 iulie: Bătălia de la Philipopolis: împăratul latin de Constantinopol Henric I de Hainaut înfrânge coaliția formată din țarul bulgar și împăratul bizantin de la Niceea, Theodor I Laskaris.

Nedatate 
ianuarie: Contele Raymond al VI-lea de Toulouse este excomunicat de papa Inocențiu al III-lea.
 Cu sprijinul recent convertiților livonieni și letoni, cavalerii gladiferi germani încep invazia asupra Estoniei.

Arte, științe, literatură și filosofie 
 Este fondată Universitatea de la Palencia, cea mai veche universitate din Spania.

Nașteri 
 2 februarie: Iacob I (Iacob Cuceritorul), rege al Aragonului și Cataloniei (1214-1276), (d. 1276)

Decese 
 21 iunie: Filip de Suabia, 30 ani, rege al Germaniei și competitor imperial pentru Otto al IV-lea (n. 1177)

Vezi și 
 Listă de conducători de stat din 1208

1208
1209


1209 (MCCIX) a fost un an obișnuit al calendarului iulian.

Evenimente 

 1 mai: Regele Filip al II-lea August al Franței și legatul papal întrunesc un conciliu în apropiere de Sens; este decisă lansarea cruciadei împotriva albigensilor, condusă de Simon al IV-lea de Montfort.
 22 iulie: Simon de Montfort pradă orașul Beziers, ucigând cathari și catolici deopotrivă.
 1-15 august: Simon de Montfort ocupă Carcassonne.

Nedatate 
 noiembrie: Regele Ioan al Angliei este excomunicat de papa Inocențiu al III-lea.
Ambasadă a regelui din Aksoum la Cairo.
Armata regelui Georgiei întreprinde un raid asupra principatelor musulmane din nordul Iranului.
Fondarea primei comunități franciscane în Italia.
Genghis Han supune Xixia.
Mongolii, conduși de Genghis Han, cuceresc Turkestanul.
 Regele Filip al II-lea August obține comitatul Poitou.
 Tratat de alianță între împăratul Henric I de Constantinopol și sultanul selgiucid Kaikosru I, îndreptat împotriva lui Theodor I Laskaris.

Arte, Știință, Literatură și Filosofie 
 Întemeierea Universității Cambridge.
 Se încheie construirea Tower Bridge, din Londra.

Înscăunări 
 4 octombrie: Otto al IV-lea, ca împărat romano-german, încoronat de papa Inocențiu al III-lea (1209-1215)

Nașteri 
 Munke, han al mongolilor (d. ?)
 Premysl I, duce al Moraviei (d. ?)

Decese 
 Fakhr al-Din al-Razi, teolog și filosof persan (n. 1149)
Guillaume de Champlitte, cruciat (n. ?)
Nizami Ganjavi, poet turc (n. 1141)
Walter Map, scriitor galez (n. 1137)

Vezi și 
 Listă de conducători de stat din 1209

1209
Lazio

Lazio este o regiune din Italia centrală, marginită cu: Toscana, Umbria, Abruzzo, Molise, Campania și Marea Tireniană.

Capitala regională este Roma.

Numele regiunii provine de la populația antică de latini, din care se trag romanii.

Lazio este foarte importantă pentru istorie, artă, arhitectură, arheologie, religie și cultură în general. Patrimoniul orașului Roma este doar o parte din adevăratele comori, împărțite de-a lungul sutelor de orașe, sate, mănăstiri, biserici, monumente și alte locuri destinate religiei.

În mitologia romană, Lazio este numele alternativ pentru Latinus, cei care au dat numele regiunii de mai sus.

Provincii 

 Frosinone
 Latina
 Rieti
 Roma
 Viterbo
Liguria

Liguria este o regiune de coastă în nord-vestul Italiei, a cărei capitală este Genova (727.000 locuitori). Liguria este un uriaș amfiteatru demarcat la nord de Alpii Ligurici și Apeninii Ligurici care coboară spre sud pînă la țărmul Mării Ligurice și delimitînd Golful Genova. Întregul litoral liguric poate fi parcurs de la vest la est cu trenul sau pe autostrada modernă care ocolește așezările liniștite de pe țărm sau de pe dealuri.

Caracteristicile topografice ale regiunii influențează clima Liguriei care este o primăvară veșnică, însoțită de o briză marină răcoroasă. Lanțurile muntoase ale Alpilor și Apeninilor ridică o barieră în calea vînturilor reci dinspre nord, făcînd clima Liguriei să fie cea mai blîndă și plăcută din întreaga Italie. Iernile sînt blînde și ploioase iar verile calde dar nu excesive.

Vinurile Liguriei sînt printre cele mai bune din Italia și din lume. Cel mai cunoscut dintre acestea este Vernaccia, produs din struguri de pe dealurile însorite dintre Genova și La Spezia.

Liguria este un nume foarte vechi, datînd din timpurile pre-romane. Romanii au sosit pe aceste meleaguri în sec. II î.Hr. Au construit orașe și un drum, Via Aurelia, care străbătea regiunea de la est la vest.

Genova a fost timp de multe secole un port și un oraș maritim important. Orașul este situat aproximativ la jumătatea rivierei liguriene. La vest de Genova se întinde Riviera di Ponente, ale cărei coaste coboară către mare mai puțin vertiginos, permițînd existența unei fîșii de litoral cu plaje frumoase și promenade umbrite de palmieri. La est de Genova se găsește Riviera di Levante, cu faleze stîncoase și orașele pitorești pierdute printre stînci.

Provincii
Provincia Genova
Provincia Imperia
Provincia La Spezia
Provincia Savona

Alte orașe:

 San Remo
 Ventimiglia (destinația finală a multor trenuri ce vin din Franța)

Legături externe 
   Liguria
 O calatorie in timp catre Cinque Terre, 28 aprilie 2009, Georgiana Fefea, Descoperă

Regiunile Italiei
Eponime ale asteroizilor
Liguria
Marche

Marche este o regiune în mijlocul Italiei, cu cinci provincii: Ancona, Ascoli Piceno, Fermo, Macerata și Pesaro e Urbino.

Marche se află pe malul Mării Adriatice, între regiunile Abruzzo și Emilia-Romagna. Lanțul Munților Apenini separă regiunea de Umbria învecinată, cu care are însă foarte multe în comun: ambele se află într-una dintre cele mai active zone din sudul Europei din punct de vedere seismic.

Marche
Molise

Molise este o regiune din Italia, o fostă parte a regiunii "Abruzzi e Molise" (împreună cu Abruzzo) și acum o entitate separată.

Provincii 
 Campobasso
 Isernia

Regiunile Italiei
Piemont

Piemont (în ) este una dintre cele 20 de regiuni ale Italiei. Are o suprafață de 25.400 km² și o populație de aproximativ 4,4 milioane. Capitala regiunii este Torino.

Geografie 
Piemontul este înconjurat în trei părți de Alpi, incluzând Monviso-ul, de unde izvorăște râul Po. Are graniță cu Franța și cu regiunile italiene Lombardia, Liguria și Valle d'Aosta.

Regiunea este împărțită în opt provincii administrative (Alessandria, Asti, Biella, Cuneo, Novara, Torino, Verbano-Cusio-Ossola și Vercelli) fiecare numită după orașul ei principal. Alte orașe importante sunt Moncalieri și Rivoli.

Șesul Piemontez este o regiune agricultural fertilă, ce produce grâu, orez, porumb și struguri; în regiune se mai află de asemenea centre industriale majore, cum ar fi orașul Torino, reședință a constructorului de automobile FIAT.

Principalul teritoriu al casei de Savoia din 1046 (duci de Savoia din 1416 și regi de Sardinia din 1720), Piemont a fost trambulina pentru Unificarea Italiei între 1859-1861, după unele războaie neconcludente împotriva Austriei în 1820-1821 și 1848-1849.

Istoria 

Piemont a fost locuit de la începutul istoriei de triburile celtice-Liguriane, cum ar fi Taurini și Salassi. Acestea au fost ocupate mai târziu de către romani (c. 220 î.Hr.), care au fondat mai multe colonii acolo, inclusiv Augusta Taurinorum (Torino) și Eporedia (Ivrea). După căderea Imperiului Roman de Vest, regiunea a fost în mod repetat, invadată de goți (sec. al V-lea), bizantini, franci (773). În secolele 9-10 au existat mai multe incursiuni efectuate de maghiari și sarazini. La un moment dat Piemontul, ca parte a Regatului Italia în Sfântul Imperiu Roman, a fost împărțit în mai multe mărci și comitate.
 
Regiunea Piemont din Italia este cel mai mare producător de orez.

În 1046 Oddo a adăugat Savoy Piedmont la principalele sale teritorii, cu capitala la Chambéry (în prezent în Franța). Alte zone au rămas independente, cum ar fi puternicele comune (municipii) din Asti și Alessandria și marchizatul de Saluzzo și Montferrat. Consiliul de Savoy a fost crescut la Ducat în 1416, iar Ducele Emanuele Filiberto își mută sediul la Torino, în 1563. În 1720 ducele de Savoy a devenit rege al Sardiniei, fondator ce a evoluat în Regatul Piemont-Sardinia, fapt ce a permis orasului Torino să crească ca importanță drept o capitală europeană.

La Congresul de la Viena, Regatul Piemont-Sardinia a fost restaurat, și, în plus, a primit Republica Genova pentru a consolida-o ca o barieră împotriva Franței.

Piemont a lansat inițial unificarea Italiei, în 1859-1861, în urma războaielor anterioare nereușite împotriva Imperiului Austriac în 1820-1821 și 1848-1849. Acest proces este denumit uneori „piedmontisation”. Casa de Savoia a devenit conducătoarea Italiei, iar orașul Torino a fost pentru scurt timp capitala Italiei. După aceea capitala a fost mutată la Florența, apoi la Roma. Ca recunoaștere a rolului istoric al Piemontului, regele Italiei a fost cunoscut sub numele de Prinț al Piemontului.

Legături externe 

 Site-ul Guvernului Regional 

 
Regiunile Italiei
Eponime ale asteroizilor
Anii 210

Secole: Secolul al II-lea - Secolul al III-lea - Secolul al IV-lea

Decenii: Anii 160 Anii 170 Anii 180 Anii 190 Anii 200 - Anii 210 - Anii 220 Anii 230 Anii 240 Anii 250 Anii 260

Ani: 210 | 211 | 212 | 213 | 214 | 215 | 216 | 217 | 218 | 219